stanford-oval/wikipedia huggingface dataset:
Filip Forsberg
Ura > Seuraura > Ura NHL:ssä

Heinäkuussa 2012 Forsberg osallistui Capitalsin kehitysleirille ja teki joukkueen kanssa kolmivuotisen tulokassopimuksen. Hän palasi kasvattajaseuraansa Leksandiin lainalle kaudeksi 2012–2013. Forsberg teki 38 runkosarjaottelussa tehopisteet 15+18=33 ja yhdeksässä Kvalserien-ottelussa tehopisteet 5+4=9 auttaen Leksandin nousemaan Elitserieniin. Huhtikuussa 2013 NHL-kauden 2012–2013 siirtorajan umpeutuessa Forsberg myytiin Nashville Predatorsiin vaihdossa Martin Eratiin ja Michael Lattaan. Allsvenskan-kauden loputtua Forsberg kutsuttiin NHL:ään loppukaudeksii. Hän pelasi ensimmäisen NHL-pelinsä 14. huhtikuuta 2013 Detroit Red Wingsiä vastaan. Hänestä tuli samalla Predatorsin seurahistorian kolmanneksi nuorin pelaaja.
Forsberg teki ensimmäisen NHL-maalinsa 8. lokakuuta 2013 Minnesota Wildia vastaan. Hän teki kaudella 2013–2014 Predatorsissa 13 ottelussa tehopisteet 1+4=5. Hän pelasi AHL:ssä farmijoukkue Milwaukee Admiralsissa 47 runkosarjaottelua, tehden tehopisteet 15+19=34. Hän pelasi myös kolme pudotuspeliottelua tehden tehopisteet 1+1=2.
Kauden 2014–2015 Forsberg pelasi kokonaan Predatorsin NHL-joukkueessa. Tammikuussa 2015 hänet valittiin NHL:n tähdistöotteluun korvaamaan Pittsburgh Penguinsin loukkaantunutta Jevgeni Malkinia. Pudotuspeleissä Forsbergista tuli Predatorsin seurahistorian nuorin maalintekijä ja ensimmäinen hattutempun tekijä ensimmäisellä kierroksella Chicago Blackhawksia vastaan. Hän teki 82 runkosarjaottelussa tehopisteet 26+37=63 ja kuudessa pudotuspeliottelussa tehopisteet 4+2=6 ollen joukkueen paras pistemies ja maalintekijä. Forsberg valittiin kauden päätteeksi NHL:n tulokkaiden tähdistökentälliseen.
Kaudella 2015–2016 Forsberg teki jälleen seuraennätyksiä. Hän teki kaksi hattutemppua neljän päivän sisään, mikä oli lyhin aika tälle sitten kauden 1987–1988. Hänestä tuli myös seurahistorian nuorin hattutempun tehnyt pelaaja. Forsbergista tuli myös ensimmäinen Predators-pelaaja, joka on tehnyt kaksi hattutemppua yhdellä kaudella. Hän oli joukkueen paras pistemies runkosarjassa tohopistein 33+31=64. Forsbergin 33 maalia ovat seurahistorian jaetulla kärkisijalla.
Kesäkuussa 2016 Forsberg teki Predatorsin kanssa kuusivuotisen ja 36 miljoonan dollarin arvoisen jatkosopimuksen.
Forsberg teki NHL:n historian kolmannen niin sanotun ilmaveivimaalin ottelussa Edmonton Oilersin vastaan 14. tammikuuta 2020.
Kaudella 2021–2022 hän saavutti 400. tehopisteen tehden neljä maalia Columbus Blue Jacketsia vastaan Mikael Granlundin maalisyötöistä. Kukaan muu Predators-pelaaja ei ole saavuttanut 400 tehopistettä näin lyhessä ajassa pelatessaan Predatorsissa, sillä Forsberg pelasi 510 ottelua saavuttaakseen tuon ennätyksen. Tätä aikaisemmin Martin Erat oli pelannut 614 peliä Pradatorsissa ennen kuin saavutti 400 tehopistettä.
Heinäkuussa 2022 Forsberg teki Predatorsin kanssa kahdeksan vuoden mittaisen ja yhteensä 68 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Alberta 2012 | jääkiekko |  |
|  Hopeaa | Malmö 2014 | jääkiekko |  |
|  Hopeaa | Ufa 2013 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Saksa 2011 | jääkiekko |  |
Forsberg voitti alle 20-vuotiaiden maailmanmestaruuden vuonna 2012 ja saavutti alle 18-vuotiaiden maailmanmestaruuskisoista hopeaa vuonna 2011. Hän oli jälkimmäisenä mainitussa turnauksessa neljällä osumallaan Ruotsin toiseksi paras maalintekijä Mika Zibanejadin ja Jeremy Boycen kanssa sekä kolmanneksi paras pistemies Boycen kanssa. Aikuisten arvokisoista Forsbergilla on maailmanmestaruuskisoista kultaa vuodelta 2018.
Muuta

Forsbergin veli Fredrik Forsberg (s. 1996) ja serkku Linus Carlsson (s. 1995) pelaavat myös jääkiekkoa.
Filip Forsberg ei ole sukua Ruotsin mahdollisesti menestyksekkäimmälle entiselle NHL-tähdelle Peter «Foppa» Forsbergille.
Keijo Kuusela

| Keijo Kuusela |
| --- | --- |

Henkilötiedot
Syntynyt: 6. tammikuuta 1921 Tampere
Kuollut: 27. huhtikuuta 1984 (63 vuotta) Bad Soden Am Taunus, Saksa
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pelaajaura
Pääsarjaura:  1938–1959
Seurat:  Hämeenlinnan Tarmo
Keijo Helmer Kuusela (6. tammikuuta 1921 Tampere – 27. huhtikuuta 1984 Bad Soden Am Taunus, Saksa) oli suomalainen jääkiekkoilija, joka pelasi keskushyökkääjänä SM-sarjassa vuosina 1938–1959 edustaen joukkuetta Hämeenlinnan Tarmo. Kuusela voitti SM-kultaa 11 kertaa. Hän pelasi myös maajoukkueessa, MM-kisoissa ja olympialaisissa. Kuuselan kakkoslaji oli maahockey.
Elämä ja ura

Kuusela pelasi koko kiekkouransa, joka kesti vuodet 1938–1959, Hämeenlinnan Tarmossa. Hän on 11-kertainen mitalisti SM-sarjassa. Mestaruuden Tarmo voitti vuosina 1948 ja 1949. Kuusela muodosti Tarmossa legendaarisen Ka-Ku-Ti-ketjun, jonka laidoilla pelasivat Matti Karumaa ja Esko Tie.
Maajoukkueessa Kuusela pelasi 59 kertaa. Mukaan mahtuivat kahdet MM-kisat sekä olympiaedustus Oslon vuoden 1952 talvikisoissa.
Kesälajissaan maahockeyssa Kuusela pelasi Helsingin 1952 olympialaisissa ja on harvoja sekä kesä- että talviolympialaisissa kilpailleita suomalaisurheilijoita, ja ainoa joukkuelajien urheilija. Hän pelasi kaikkiaan kymmenen maaottelua. Suomen mestaruuden hän voitti Hämeenlinnan Pallokerhon joukkueessa vuosina 1951, 1952 ja 1954.
Jatkosodassa vänrikki Kuusela palveli hävittäjälentäjänä HLeLv 28:ssa lentäen Morane-Saulnier M.S.406-hävittäjällä. Hän saavutti yhden ilmavoiton 8. toukokuuta 1944 ampumalla alas venäläisen P-39 Airacobran. Samassa taistelussa hän törmäsi toiseen Airacobraan ja joutui hyppäämään laskuvarjolla jääden sotavangiksi lähellä Vytegran kaupunkia. Sen jälkeen hän oli sotavankina Tšerepovetsin leirillä, josta hän palasi 23.11.1944. Sotilasarvoltaan Kuusela oli yliluutnantti.
Keijo Kuusela meni naimisiin 1950-luvun lopulla saksalaissyntyisen Irene Wielandin kanssa. Eläköidyttyään vuonna 1980 Kuuselat muuttivat Länsi-Saksaan Glashütten pieneen kaupunkiin. Hän ehti asua Saksassa vain neljä vuotta ennen kuolemaansa huhtikuussa 1984 63 vuoden iässä.
Saavutukset ja palkinnot > Jääkiekossa

2 Suomen mestaruutta (1948, 1949)
7 SM-hopeaa, 2 -pronssia
SM-sarjan paras pistemies (1952–1953, 1955–1956)
SM-sarjan maalipörssin voittaja (1944–1945, 1946–1947, 1949–1950)
SM-sarjan syöttöpörssin voittaja (1952–1953, 1955–1956)
Suomen vuoden jääkiekkoilija (1951)
Suomen Jääkiekkoleijona #6
Oslon olympiakisoissa 1952 Suomen joukkueessa
Saavutukset ja palkinnot > Maahockeyssa

3 Suomen mestaruutta (1951, 1952, 1954)
Helsingin olympiakisoissa 1952 Suomen joukkueessa.
Deno

| Deno |
| --- | --- |

Luoja:  Ryan Dahl
Kehittäjä:  The Deno Company ja yli 600 muuta
Kehityshistoria
Ensijulkaisu:  0.1.0 / 23.8.2018
Vakaa versio:  2.0.0 (9. lokakuuta 2024)
Tiedot
Alusta:  Linux, macOS, Microsoft Windows
Ohjelmointikielet:  Rust
Lisenssi:  MIT
Aiheesta muualla
Verkkosivusto
Versiohallinta
Deno on avoimen lähdekoodin ajoympäristö JavaScript ja TypeScript-ohjelmointikielille sekä WebAssemblylle. Se pohjautuu Googlen V8 JavaScript-moottoriin ja on kehitetty Rust-ohjelmointikielellä. Sen kehitti Ryan Dahl, joka on myös Node.js-ajoympäristön alkuperäinen kehittäjä.
Deno julkistettiin vuonna 2018 Ryan Dahlin puheessa "10 Things I Regret About Node.js" (suom. 10 asiaa joita kadun Node.js liittyen).
Historia

Deno julkistettiin JSConf EU 2018-konferenssissä, Ryan Dahlin pitäessä puhetta aiheesta "10 Things I Regret About Node.js" (suom. 10 asiaa joita kadun Node.js liittyen).
Deno alun perin kirjoitettiin Go-ohjelmointikielellä, mutta pian projektissa vaihdettiin Rustiin.
Denon virallinen 1.0-versio julkaistiin 13.5.2020.
Ominaisuudet

Denossa on sisäänrakennettu tuki TypeScriptille, eikä ohjelmoijan tarvitse erikseen kääntää lähdekoodia JavaScriptiksi ennen suorittamista.
Denolla ajettavilla sovelluksilla ei vähimpien oikeuksien periaatteen mukaisesti ole oletuksena ole pääsyä tiedostojärjestelmään, internetiin tai ympäristömuuttujiin. Tämä lisää tietoturvallisuutta. Suoritettavalle ohjelmalle voi antaa käyttöoikeuksia rajatusti tarpeen mukaan. Esimerkiksi sovellukselle voi antaa luku- tai kirjoitusoikeuden tietyssä hakemistossa, tai sallia yhteydet ennalta määrättyyn IP-osoitteeseen. Myös pääsyn ympäristömuuttujiin voi antaa muuttujakohtaisesti.
Denon standardikirjastoa kehitetään aktiivisesti, eikä se ole vakaa (engl. stable). Standardikirjasto tarjoaa hyödyllisiä työkaluja mm. tiedostojen käsittelyyn.
Denon omien moduulien lisäksi npm-pakettien käyttö on suoraan mahdollista.
Denon mukana tulee mm. lintteri (deno lint), koodin formatointityökalu (deno fmt), REPL (deno repl) ja LSP-kielipalvelin (deno lsp).
Death (savuke)

Death-savukkeita.
Death (suom. kuolema) oli brittiläisen The Enlightened Tobacco Companyn savukemerkki, joka oli markkinoilla vuosina 1991−1999. Se markkinoi itseään ainoana savukemerkkinä, joka oli täysin rehellinen tupakoinnin vaaroista. Askin kylkeen oli painettu valkoisella ihmisen pääkallo sekä sääriluut. Lisäksi askissa oli valtion varoitusteksti.
David Rodrigo

David Rodrigo (s. 8. toukokuuta 1968) on espanjalainen jalkapallovalmentaja.
Ura

Liikunnanopettajan koulutuksen käynyt Rodrigo aloitti valmennusuransa pienessä katalonialaisseura UE Lleidassa, josta hän siirtyi CD Binéfariin Espanjan kolmanneksi ylimmälle sarjatasolle. Rodrigon johdolla seura nousi Segunda Divisióniin ja voitti Aragonian Cupin 1998.
Vuonna 1999 Rodrigo siirtyi Andorran maajoukkueen valmentajaksi. Hän uudisti aktiivisesti maan jalkapalloilua ja maajoukkuetta, mutta ensimmäinen voitto antoi odottaa itseään. Lopulta Andorraa onnisti, kun maa kaatoi Makedonian MM-karsinnoissa 2006 maalein 1–0.
Syyskuussa 2006 Rodrigo kohautti haukkumalla Israelia murhaajien maaksi maajoukkuekapteeni Yossi Benayounille. Andorran maajoukkuemies Juli Fernandez pyysi myöhemmin anteeksi koko joukkueen puolesta, vaikka Rodrigo on kiistänyt lausuntonsa.[lähde? ]
Rodrigo luopui Andorran maajoukkueen valmentajan pestistä kymmenen vuoden jälkeen lokakuussa 2009.
Kokonaan – Jäähyväiset aseille

| Kokonaan – Jäähyväiset aseille Kollaa kestää |
| --- | --- | --- |

Kokoelmalevyn tiedot
 Julkaistu: 1995
 Tyylilaji: punk
 Kesto: 63.27
 Levy-yhtiö: Johanna Kustannus
Kollaa kestään muut julkaisut
| Neljän pennun ooppera 1984 | Kokonaan – Jäähyväiset aseille 1995 |   |
Kokonaan – Jäähyväiset aseille on suomalaisen punkyhtyeen Kollaa kestään kokoelma-albumi, joka on julkaistu vuonna 1995.
Kappaleet

Syksy – 3.11
Kännissä aamulla – 1.35
Kaupunkisissi – 1.54
Päivä tavaratalossa – 2.20
Oma jukeboxi – 1.37
Kaupungin valot – 3.08
Jälleen yksi päivä – 2.11
Tytöt hymyilee – 1.06
Näin elämä jatkuu – 3.26
Mun huoneeni – 5.48
Talven jälkeen – 3.21
Millaista on – 1.38
Kevät – 1.52
Jäähyväiset aseille – 2.51
Musti sotakoira – 1.41
Tähtien rauha – 3.39
Yhden soinnun ihme – 1.53
Johnny Rotten Go-Go – 1.36
Tätä oli elämäni – 2.24
Kollaa Kestää Go-Go – 1.40
Ramones & Stravinsky – 1.32
Kulttuurilaulu – 1.53
Kirjoituksia kellarista – 2.48
Kuumat raiteet – 1.35
Tonttuarmeija – 2.32
Advert's Blues – 2.33
Kevin Muscat

Kevin Muscat vuonna 2010
Kevin Vincent Muscat (s. 7. elokuuta 1973 Crawley, Englanti) on australialainen entinen jalkapalloilija ja nykyinen jalkapallovalmentaja. Hän on lokakuusta 2013 lähtien valmentanut Australian A-Leaguessa pelaavaa Melbourne Victoryä, jonka riveissä lopetti peliuransa ammattilaistasolla vuonna 2011.
Peliurallaan Muscat pelasi kotimaansa lisäksi myös Brittein saarilla. Hän edusti urallaan muun muassa englantilaiseuroja Crystal Palacea, Millwallia, Wolverhamptonia sekä skotlantilaista Rangersia. Maajoukkuetasolla Muscat pelasi Australian maajoukkueessa 46 A-maaottelua ja teki niissä kymmenen maalia vuosina 1994–2006.
Muscat tunnettiin urallaan äärimmäisen kovasta ja fyysisestä, ajoittain jopa vaarallisesta pelityylistään, joka johti useisiin ulosajoihin sekä pelikieltoihin. Hän sai 19-vuotisella ammattilaisurallaan yhteensä 123 keltaista ja 12 punaista korttia.
Käännös suomeksi
Kokemusurheilu

Kokemusurheilu on suhteellisen uusi urheilumuoto, jonka idea on yhdistää kaikkien erilaisien extreme- ja elämyslajien kokeileminen. Tarkoitus siis ei ole harrastaa mitään tiettyä, vaan laji perustuu monipuoliseen harjoitteluun ja sitä kautta mahdollisuuteen kokeilla mahdollisimman monta lajia. Urheilumuoto on suunnattu kaiken tasoisille ihmisille ja myös siten eroaa oleellisesti perinteisestä extremeurheilusta, jossa lajeihin usein liittyy vuosien pitkä harjoittelujakso vaarallisuuden lisäämiseksi.
Kokemusurheilija saattaa saman toimintavuoden aikana esimerkiksi harrastaa ääriurheilun puolelta laskuvarjohyppyä ja elämyslajien puolelta laitesukellusta. Perinteisien kestävyyslajien puolelta ensimmäinen puolimaraton, tavallisien lajien puolelta baletti ja lopuksi matka Yhdysvaltoihin vaeltamaan johonkin suureen kansallispuistoon. Lajille onkin ominaista, että kaikkia lajeja harrastetaan juuri aloittelijatasolla ja esimerkiksi ensimmäisen laskuvarjohypyn kautta päästään voittamaan itsensä. Lajin kautta jotakin tiettyä lajia kokeillut henkilö saattaa löytää oman lajinsa, johon hän jatkossa keskittyy enemmän monen lajin kiertämisen sijaan.
Historia

Usean asian kokemisesta elämässä kirjoitti jo vuonna 1902 Cecil Rhodes kuolinvuoteellaan. Hän oli elämässään saavuttanut timantteja ja menestystä, mutta ennen kuolemaansa hän listasi 10 asiaa jotka kaikkien pitäisi kokea elämässään. Silloin hänen listaansa kuului mm. laskuvarjohyppy, maailmanympäri matkustaminen ja pyhiinvaelluksen tekeminen. Aiheeseen kirjoitetussa materiaalissa usein vedotaankin juuri kuoleman läheisyyteen ja sitä kautta ajatukseen hetkessä elämisestä.
Palveluiden tarjoajat vetoavat usein fraasiin ”mitä sinun pitää tehdä ennen kuin kuolet”. Aiheesta on julkaistu elokuva vuonna 2007, nimellä ”The Bucket List”. Historian enemmän filosofisesta otteesta laji on mennyt koko ajan enemmän itsensä voittamista kohti, vaatien enemmän ja enemmän myös perinteisen urheilun omaista fyysistä harjoittelua. Tästä hyvä esimerkki on avaruusmatkailun vaatima harjoittelujakso.
Kokemusurheilu-nimi juontaa suomen kieleen juurensa englannin kielisestä nimestä experience sport. Tiettävästi nimeä on käyttänyt ensimmäisenä vuonna 2006 Portugalissa perustettu Experience Sport Academy.
Toiminta maailmalla

Maailmalla on useita kokemusurheilua tarjoavia tahoja. Useimmat näistä kuitenkin toimivat kaupallisin tarkoituksin. Valikoimassa on esimerkiksi erilaisilla armeijan laitteilla ajaminen (panssarivaunu, hävittäjä, sukellusvene), perinteisien extremelajien harrastaminen erikoisella tavalla (sukellus haiden kanssa, laskuvarjohyppy suuren vuoren päälle) ja osallistumisoikeus maailman suurimpaan maraton –tapahtumaan. Lisäksi Internetissä on yhteisöjä joissa eri kokemuksien vaikutuksesta voi äänestää.
Toiminta Suomessa

Lajia Suomessa edustaa Sport Club Forsal, vuonna 2007 perustettu tamperelainen urheiluseura. Seuran päälaji on kokemusurheilu, mutta sen lisäksi toimintaan kuuluu muun muassa seikkailu-urheilua, urheiluvalmennusta ja maratonharjoittelua. Seura kertoo olevansa 2000 –luvun urheiluseura, jossa tarkempi urheilulaji tai tietynlainen kiinteä sitoutuminen ei ole tärkeää. Seuran päämäärää on terveellinen elämä ja intohimo omaa toimintaa kohtaan.
Yrityksien puolelta kuuluisin, hieman vastaavaa toimintaa aktiivisesti järjestänyt taho on Louder (entinen Elämystaikurit). He käyttävät toiminnasta termiä ”elävä markkinointi”.
Kovo

Kovo voi tarkoittaa seuraavia asioita:
KOVO, Radioasema Utahissa Yhdysvalloissa
Korean lentopalloyhdistys, Korea Volleyball Federation
North Vernonin lentokenttä, ICAO-koodi KOVO
Paikka Kongon demokraattisessa tasavallassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kovo”, voi hakea sivunnimihaulla, laajalla sivunnimihaulla tai tekstihaulla.
Feministinen aloite

| Feministinen aloite> Feministiskt initiativ |
| --- | --- |
  
  
  
Perustettu:  4. huhtikuuta 2005
Puheenjohtaja:  Gudrun Schyman
Ideologia:   feminismi  radikaalifeminismi  antirasismi  kollektivismi  globalismi 
Poliittinen kirjo:  vasemmisto
Valtiopäivät:  0 / 349
Euroopan parlamentti:  0 / 20
Nuorisojärjestö:  Unga feminister
Kotisivu:  feministisktinitiativ.se
Infobox OKNimi-testi OK: 
Feministinen aloite (lyh. FI tai F!, ruots. Feministiskt initiativ) on vuonna 2005 perustettu ruotsalainen puolue. Se määrittelee itsensä kaikenlaista syrjintää vastaan taistelevaksi feministiseksi puolueeksi. FI:n perustajiin kuuluivat muun muassa Gudrun Schyman ja Tiina Rosenberg. Puolue sai ensimmäisen europarlamentaarikkonsa vuonna 2014.
Historia > Alkuvuodet

Huhtikuussa 2005 Tukholmassa perustettu FI on osallistunut vaaleihin vuoden 2006 valtiopäivävaaleista lähtien, joissa se oli mukana vielä pelkkänä kansanliikkeenä omalla listallaan saaden 0,7% äänistä. FI:n ensimmäistä vaalikampanjaa tukivat kansainvälisesti tunnetut feministit Jane Fonda ja Eve Ensler. Alkuaikoina ryhmää vaivasivat henkilöriidat ja negatiivinen mediahuomio. Linde ja Witt-Brattström erosivat liikkeestä ristiriitojen takia, Lokakuussa 2005 Rosenberg ilmoitti eroavansa viitaten itseensä ja feministeihin yleensä kohdistuneisiin hyökkäyksiin ja poliittiseen keskusteluilmapiiriin, joka hänen mukaansa oli uhka sukupuolitutkimukselle. Puolueeksi FI järjestäytyi talvella 2007. Vuoden 2009 europarlamenttivaaleihin se sai rahoitusta rahoitusta muun muassa Abba-yhtyeen Benny Anderssonilta, keräten yhteensä 2,2% kannatuksen.
Historia > Ensimmäiset kunnanvaltuutetut

Heinäkuussa 2010 FI nousi otsikoihin tempauksellaan, jossa sen jäsenet polttivat 100 000 kruunun edestä seteleitä kiinnittääkseen huomiota sukupuolten välisiin palkka-eroihin. Puolueen mukaan miehet ansaitsevat Ruotsissa joka minuutti kyseisen summan verran enemmän kuin naiset. Poltetut rahat oli lahjoittanut Malmössä toimiva mainostoimisto. Syyskuussa järjestetyissä valtiopäivävaaleissa FI keräsi 0,4% äänistä. Samaan aikaan pidetyissä kunnallisvaaleissa puolue sai yhteensä neljä valtuutettua Simrishamnissa, jossa puheenjohtaja Gudrun Schyman oli ehdolla.
Historia > Eurovaalit 2014

FI:n jäsenmäärä on ollut nousussa koko 2010-luvun ajan. Alkuvuoden 2014 aikana se nousi räjähdysmäisesti tammikuun 3 000:sta jäsenestä, niin että toukokuun lopussa jäseniä oli jo lähes 15 000. Ennen toukokuussa 2014 pidettyjä europarlamenttivaaleja gallupit lupasivat puolueelle noin 4% kannatusta. FI sai lopulta 5,3% ääniosuuden ja yhden edustajan Euroopan parlamenttiin, kun valituksi tuli romanitaustainen Soraya Post. Puolueen vaalilauseena oli "Ut med rasisterna, in med feministerna!" eli "Rasistit ulos, feministit sisään!", jolla viitattiin Ruotsissa FI:n tavoin nousussa olevaan Ruotsidemokraatit-puolueeseen. Puolue liittyi parlamentissa sosiaalidemokraattiseen Euroopan parlamentin sosialistien ja demokraattien ryhmään.
Historia > Valtiopäivävaalit 2014

Puolue odotti läpimurtoa vuoden 2014 valtiopäivävaaleissa, mutta kannatus jäi hieman yli kolmeen prosenttiin ja jäi parlamenttiin vaadittavasta neljän prosenttiyksikön äänikynnyksestä.
Organisaatio

Feministisen aloitteen korkein elin on puoluekokous, joiden välillä päätökset tekee 15 edustajan puoluehallitus. FI:llä ei ole varsinaista puheenjohtajaa, vaan tehtäviä hoitaa kolme puhehenkilöä (talesperson).
Organisaatio > Puhehenkilöt

Gudrun Schyman 2005–2011, 2013–
Devrim Mavi 2005–2006
Sofia Karlsson 2005–2007
Stina Sundberg 2007–2011
Carl Emanuelsson 2011–2013
Sissela Nordling Blanco 2011–
Stina Svensson 2011–
Aiheesta muualla

Kuvia tai muita tiedostoja aiheesta Feministinen aloite Wikimedia Commonsissa
Gudrun Schyman ja FI:n rahanpolttotempaus vuoden 2010 Almedalsveckanilla.
Keskusrikospoliisin Rikosmuseo

| Rikosmuseo |
| --- | --- |
 Rikosmuseo sijaitsee KRP:n Vantaan tiloissa.
Tyyppi:  Erikoismuseo, avoinna sopimuksen mukaan poliisin sidosryhmille
Sijainti:  Jokiniemenkuja 4, 01370 Vantaa (Jokiniemi)
Perustettu:  1937
Ylläpitäjä:  Poliisimuseo
Kotisivut:  https://poliisi.fi/mita-keskusrikospoliisi-tekee
Koordinaatit:  60.2928°N, 25.0527°E
 fiRikosmuseo 
    
Rikosmuseo on vuonna 1937 perustettu, alun perin Keskusrikospoliisin alainen erikoismuseo Vantaalla.
Nykyään Rikosmuseo on osa Poliisimuseota: kokoelmat ja näyttelytoiminta siirtyivät vuonna 2019 Poliisimuseon vastuulle. Rikosmuseon näyttely sijaitsee edelleen Keskusrikospoliisin tiloissa Vantaalla. Joihinkin Rikosmuseon esineisiin ja niihin liittyviin tarinoihin pääsee tutustumaan osana Poliisimuseon näyttelyitä.
Rikosmuseo esittelee rikostutkimukseen ja Suomen rikoshistoriaan liittyvää aineistoa. Se ei ole avoinna yleisölle. Keskeinen syy kiellolle on, että museo sijaitsee salaista tietoa käsittelevän Keskusrikospoliisin päämajassa, jonne ei turvallisuussyistä voi päästää yleisöä vapaasti.
Aiemmin Rikosmuseossa käynti oli mahdollista vain lääketieteen opiskelijoille sekä poliisioppilaille opintokäyntinä. Nykyisin Rikosmuseossa järjestetään erikoistilauksesta käyntejä poliisin omille vierailijaryhmille sekä poliisin eri sidosryhmien edustajille.
Rikosmuseossa säilytettiin vuoteen 1995 asti murhamies Matti Haapojan luurankoa. Siellä on ollut myös muuta erikoista, kuten epätavallisia itsemurhavälineitä.[lähde? ]
Kirjallisuutta

Heiskanen, Juha: Rikosten historiaa neljässä huoneessa. Vakuutussanomat, 1977, 74. vsk, nro 6, s. 44-46.
Jukola, Jura: Roistot eivät ole sankareita. Keräilyn maailma, 1997, 2. vsk, nro 3-4, s. 34-35.  Helsinki:  LAK-Kustannus. ISSN 1238-8092.
Kaartinen, Klaus: Kokoelmat kertovat. Museo : Suomen museoliiton julkaisu, 2005, nro 3, s. 6.  Helsinki:  Suomen museoliitto. ISSN 0781-0032.
Aiheesta muualla

Rikosmuseo (otteita ohjelmasta Rikoksen pää) Elävä arkisto.  18. maaliskuuta 1956. Yle. Viitattu 24.4.2014.
Ihmisyyden hinta: Pahuus elää meissä kaikissa (23.6.2015) (yle.fi)
Valmistuvan poliisimuseon nähtävyyksiä: Matti Haapojan valokuva ja dynamiittimiesten kassakaappi, Suomen Kuvalehti, 01.05.1937, nro 18, s. 18, Kansalliskirjaston digitaaliset aineistot
Sormenjäljet eivät ole ainoat rikoksen jäljet, Suomen Kuvalehti, 24.08.1935, nro 34, s. 14, Kansalliskirjaston digitaaliset aineistot